OzLabs/hebrew-wiki-articles huggingface dataset:
Tú Sólo Tú

Tú Sólo Tú (באנגלית You, Only You, ובעברית: אתה, רק אתה) הוא סינגל שהוקלט על ידי הזמרת-יוצרת האמריקאית סלינה, מתוך אלבום האולפן החמישי שלה, Dreaming of You.<ref name=":0"></ref><ref name=":2"></ref> השיר יצא לאור ב-5 ביולי 1995, על ידי חברת התקליטים EMI רקורדס, כסינגל השני מתוך האלבום.<ref name=":2" /><ref name=":0" />

השיר הגיע למקום הראשון במצעד השירים הלטיניים.

== רקע וכתיבה ==
השיר נכתב במקור על ידי פליפה ואלדס לייל והופק על ידי חוסה הרננדס.<ref></ref>

== קידום ==
ב-31 במרץ 1995 נרצחה סלינה בקורפוס כריסטי, טקסס, על ידי חברתה ונשיאת מועדון המעריצים שלה לשעבר, יולנדה סלדיבר.<ref></ref> מאוחר יותר, הודיע תומאס כי עבד על שיר אחר שהקליטה סלינה ואמר בריאיון ל-Biography שהוא לא הספיק לסיים אותו. "Tú Sólo Tú", יצא כסינגל עבור תחנות הרדיו הלטיניות, בעוד "I Could Fall in Love" הופץ כסינגל המוביל מהאלבום Dreaming of You ב-26 ביוני 1995.<ref name=":11"></ref><ref></ref> "I Could Fall in Love" נשלח לראשונה לרדיו להיטים עכשוויים, רדיו שירים עכשוויים למבוגרים, רדיו טופ 40, רדיו שירים אורבניים ורדיו שירים קצביים ב-15 ביוני 1995 ואילו "Tu Sólo Tú" נשלח לרדיו מוזיקת הטחאנו, לרדיו שירי הפופ ולרדיו השירים המקסיקניים האזוריים.<ref name=":8"></ref><ref name=":9"></ref>

"Tú Sólo Tú" הופץ כסינגל בעיקר במדינות דוברות ספרדית.<ref></ref>

== גרסאות נוספות ==
את השיר הקליטו אמנים נוספים כדוגמת:
* המוזיקאי פליפה ואלדס לייל, הוציא את השיר בשנת 1949 וגם כתב אותו.<ref></ref> באותה השנה, הוא הוקלט על ידי מיגל אסבס, פדרו אינפנטה, לואיס פרס מסה ורוזיטה קינטנה.
* רוברטו קנידו וקולומבה דומינגז הקליטו אותו עבור הסרט "Pueblerina".<ref></ref>
*לה טורקצ'יטה הקליטה אותו עבור הסרט "Perdida".<ref></ref>
*לואיס אגילאר הקליט אותו עבור הסרט "Tú, solo tú".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה <small>(לטיני)</small>
|60,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|5 ביולי 1995
|תקליט • תקליטור
|EMI
|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 1949
קטגוריה:סינגלים מ-1995
קטגוריה:שירי סלינה
קטגוריה:שירים בספרדית
קטגוריה:שירים שהתפרסמו לאחר מות מבצעיהם
My Head & My Heart

"My Head & My Heart" (בעברית: הראש שלי & הלב שלי) הוא סינגל שהוקלט על ידי הזמרת-יוצרת האמריקאית אווה מקס, מתוך אלבום הבכורה שלה, Heaven & Hell.<ref name=":0"></ref> השיר יצא לאור ב-19 בנובמבר 2020, כסינגל התשיעי מתוך האלבום, על ידי חברת התקליטים אטלנטיק רקורדס.<ref name=":0" />

הסינגל מסמפל את השיר "" משנת 1999, מאת ATC.<ref name=":0" /><ref></ref>

== רקע וכתיבה ==
השיר נכתב על ידי אווה מקס, מדיסון לאב, אלכסיי פוטחין, סירקט, סרגיי ז'וקוב, תומאס אריקסון וטיי סקולה והופק על ידי סירקט, אירולף וג'ונאס בלו.<ref></ref> מקס דיברה על השיר ואמרה כי: "עבדתי על 'My Head & My Heart' באולפן ההקלטות שלי בסתיו האחרון. אני כל כך מחכה לרגע הנכון לשתף אותו כבר".<ref name=":0" />

השיר הוא חלק ממהדורת הדלוקס של אלבום הבכורה שלה, Heaven & Hell.<ref></ref>

==הרכב==
מבחינה לירית, השיר מתאר את מקס מתעמתת עם החבר לשעבר שלה, שהיא לא יכולה להוציא אותו מהראש שלה.<ref></ref> בנוסף, היא מייחלת "שמשהו יצליח לתקן את הלב השבור שלה".<ref name=":0" /> מבקר ואתרי מוזיקה שונים טענו כי התוכן הלירי של השיר עצמו, קשור לתוכן הלירי של האלבום, Heaven & Hell.<ref></ref>

==ביקורת==
קרולין דרוק מ-Uproxx שיבחה את השיר וכינתה אותו כ"שיר אלקטרוני מקפיץ, עם מפעם תואם ורב שכבתי".<ref></ref> מייק ווס מ-Idolator תיאר את "My Head & My Heart" כ"שיר שאין לעמוד בפניו, עם פזמון קליט" והגיע למסקנה שהוא "יבלוט בקריירה של הזמרת".<ref></ref>

== וידאו קליפ ==
טרם יצא הווידאו קליפ של השיר, העלתה מקס לערוץ היוטיוב שלה את האודיו המלא שלו. כמו כן, האודיו מציג בתוכו את עטיפת הסינגל.

== מיקומי שיא ==

== היסטוריית יציאות לאור ==
{| class="wikitable plainrowheaders" style="text-align:center;"
! scope="col"| מדינה
! scope="col"| תאריך יציאה
! scope="col"| פורמט
! scope="col"| גרסה
! scope="col"| חברת תקליטים
! scope="col"| מקור
|-
!עולם
|19 בנובמבר 2020
|הזרמת מוזיקה • הורדה דיגיטלית
| rowspan="3" |מקורית
|אטלנטיק
|<ref></ref>
|-
!אוסטרליה
|20 בנובמבר 2020
| rowspan="2" |רדיו להיטים עכשוויים
| rowspan="2" |וורנר
|<ref></ref>
|-
!איטליה
|1 בדצמבר 2020
|<ref></ref>
|-
!עולם
|10 בדצמבר 2020
|סטרימינג • הורדה דיגיטלית
|רמיקס
| rowspan="6" |אטלנטיק
|<ref></ref>
|-
!בריטניה
|26 בדצמבר 2020
|מוזיקה עכשווית למבוגרים
| rowspan="2" |מקורית
|<ref></ref>
|-
!ארצות הברית
|26 בינואר 2021
|רדיו להיטים עכשוויים
|<ref></ref>
|-
!עולם
|28 בינואר 2021
|סטרימינג • הורדה דיגיטלית
|רמיקס
|<ref></ref>
|-
!בריטניה
|5 בפברואר 2021
|מקורית
|רדיו להיטים עכשוויים
|<ref></ref>
|-
!עולם
|11 בפברואר 2021
|סטרימינג • הורדה דיגיטלית
|אקוסטית
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירי זהב בממלכה המאוחדת
קטגוריה:סינגלים בהוצאת אטלנטיק רקורדס
ראש האריסון

ראש האריסון או מצוק האריסון (באנגלית: Harrison Bluff) הוא לשון יבשה (ראש) או צוק, המהווה את הקצה הדרומי של חוף מקדונלד, באי רוס, שבאנטארקטיקה.

המצוק ממוקם בקצה של גבעת טרכייט הפונה לעבר הים; ובצידו המערבי של הר בירד.

למצוק צבע חיוור, והוא מורכב מסלע טרכיט.

חמסניים רבים מקננים על המצוק.

== היסטוריה ==
=== תחנת המחקר ===

בשל הציפורים הרבות המקננות על הצוק, הוקמה תחנת סקר בפינה הצפון-מערבית של הצוק על ידי אי. בי. פיצג'ראלד (E.B. Fitzgerald) ממשלחת חקר כף בירד, מטעם משלחת הסקר הגאולוגי האנטארקטי של ניו זילנד אשר חקרה את האזור בעונת המחקר (הקיץ האנטארקטי) 1958–1959.

=== מקור השם ===

שמה של לשון היבשה ניתן לה על ידי ועדת השמות האנטארקטית של ניו זילנד.

הלשון נקראת על שם ג'יי. האריסון (J. Harrison), שהיה מטפס הרים - מסייע של משלחת הסקר הגאולוגי.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6414 ראש האריסון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20898 ראש האריסון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=6039&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש האריסון] באתר הגאזט האנטארקטי המשווה SCAR של ממשלת אוסטרליה
* [https://adam.antarcticanz.govt.nz/nodes/view/6850?keywords=Harrison%20Bluff&all=3&whole=1 תצלום ראש האריסון] באתר הגאזט האנטארקטי של ממשלת ניו זילנד
* [https://adam.antarcticanz.govt.nz/nodes/view/32196 תצלום הנוף הנשקף מראש האריסון] באתר הגאזט האנטארקטי של ממשלת ניו זילנד
* [https://www.mindat.org/feature-6634578.html ראש האריסון] באתר mindat

== הערות שוליים ==

האריסון
בנקאות באינטרנט

בנקאות באינטרנט (או בנקאות מקוונת) היא מונח המשמש לתיאור ביצוע מגוון עסקאות פיננסיות בבנק או במוסד פיננסי אחר באמצעות אתר האינטרנט או אפליקציית המובייל של המוסד הפיננסי. שימוש בשירותי הבנקאות באינטרנט מאפשר ללקוחות לבצע פעולות בנקאיות מחוץ לשעות שבהן הבנק פתוח ומכל מקום בעולם בו יש גישה לאינטרנט. שירותי הבנקאות באינטרנט מספקים כיום בין היתר את האפשרות לצפות ביתרות בחשבון הבנק, להדפיס דוחות, לבדוק את העסקאות הפיננסיות האחרונות, להעברת כסף בין חשבונות בנק, ולביצוע תשלומים.

ישנם כיום בנקים בעולם אשר מספקים רק שירותי בנקאות באינטרנט.

== יתרונות וחסרונות ==
מנקודת מבטו של הצרכן, לבנקאות מקוונת מספר יתרונות:
* השירותים זמינים מהבית 24 שעות ביממה.
* ניתן לגשת לשירותים מכל מקום בעולם עם גישה לאינטרנט.
* חסכון בזמן.
* שקיפות מידע.

מכשולים או חסרונות המעכבים את אימוץ של בנקאות מקוונת בקרב הציבור:
* לקוחות רבים שנמנעים מבנקאות באינטרנט מכיוון שהם סבורים שהם עלולים להסתכן בכך שהם יהפכו לקורבנות של הונאות (כתוצאה מווירוסים, האקרים, וכו'). אמצעי האבטחה הקיימים ברוב השירותים הבנקאיים המקוונים אינם בטוחים ב-100%, אך בפועל מספר הקורבנות להונאות בשל שימוש בשירותי בנקאות באינטרנט הוא קטן מאוד.
* הפרדה פיזית בין הלקוח לישות הבנקאית.
* מחסור במידע על השירותים המוצעים ומחסור במיומנויות טכנולוגיות בקרב המשתמשים.
* שיעור השימוש באינטרנט נמוך יותר באזורים כפריים מסוימים או במדינות מתפתחות.

== בישראל ==

==קישורים חיצוניים==

* 

קטגוריה:בנקאות
קטגוריה:שירותי אינטרנט
Wonderful Crazy Night

Wonderful Crazy Night (בתרגום חופשי: "לילה מטורף נהדר") הוא אלבום האולפן ה־30 של המוזיקאי הבריטי אלטון ג'ון. הוא יצא לאור ב־5 בפברואר 2016. זהו האלבום הראשון מאז "The Captain & the Kid" (2006) שבו חזר ג'ון לעבוד עם הלהקה שלו. האלבום נכתב והוקלט במשך 17 ימים. נגן כלי ההקשה הוותיק ריי קופר ערך את ההופעה הראשונה באלבום של ג'ון מאז "Made in England" (1995). זוהי הופעתם הראשונה של הקלידן קים באלרד, במלאו את מקומו של גאי בבילון, ושל הבסיסט מאט ביזונט , במלאו את מקומו של בוב בירץ' .

== ביקורת ==

"Wonderful Crazy Night" קיבל ביקורות חיוביות בדרך כלל ממבקרי המוזיקה עם יציאתו לאור. ב־Metacritic, המייחס מדרוג מנורמל מתוך 100 לביקורות ממבקרי מיינסטרים, האלבום קיבל ציון ממוצע משוקלל של 70, המציין "ביקורות חיוביות בדרך כלל", בהתבסס על 17 ביקורות.

ג'ון דניס, מבקר "הגרדיאן", כתב: 

פול סקסטון, מבקר "אינדפנדנט", כתב: 

המבקר יוסי חרסונסקי כתב: 

== רשימת השירים ==

=== מהדורות דלוקס וסופר דלוקס – רצועות בונוס ===

מהדורות דלוקס: מהדורת טארגט והמהדורה המוגבלת היפנית

== משתתפים ==
המידע נלקח מהערות אלבום.
* אלטון ג'ון – זמרה, פסנתר ימאהה
* קים באלרד – קלידים
* דיווי ג'ונסטון – גיטרה, קולות הרמוניה (3, 4, 6, 10)
* טי בון ברנט – סולו גיטרה (4)
* מאט ביזונט — בס, קולות הרמוניה (3, 4, 6, 10)
* נייג'ל אולסון – תופים, קולות הרמוניה (3, 4, 6, 10)
* ג'ון מהון — כלי הקשה, קולות הרמוניה (3, 4, 6, 10)
* ריי קופר — תוף מרים (3, 5, 6, 8, 9)
* טום פטרסון — סקסופון בריטון
* ג'ים תומפסון – סקסופון טנור (6)
* ג'ו סבלט – סקסופון טנור (6)
* ג'ון גראב — טרומבון
* ניק ליין – טרומבון
* ויליאם רופר — טובה
* אלן פוגל — קרן צרפתית
* דילן הרט – קרן צרפתית
* גייב וויצ'ר — עיבוד קרנות וניצוח
* קן סטייסי — קולות הרמוניה (3, 8)

=== הפקה ===
* מפיקים — טי בון ברנט ואלטון ג'ון
* עוזרת מפיק — קיילי קמפסטר
* הקלטה ומיקס — ג'ייסון וורמר
* טכנאות קול נוספת – ונסה פר
* סאונדמן משני — ונסה פר, גבריאל ברץ', ג'ף גרטנבאום, אלכס ויליאמס
* עריכה קולית נוספת — מייק פירסנטה
* מאסטרינג — גאווין לארסן ב־Lurssen Mastering (הוליווד)
* טכנאי פסנתר — קארל ליברמן
* טכנאי ציוד — כריס סובצ'ק, ריק סלאזר
* מנהל מיזם — אדריאן קולי
* רכז הפקה / קבלן – אייבי סקוף
* צילום אלטון ג'ון – יורגן טלר
* צילום אולפן – ג'וזף גוואי
* ארט דיירקשיין ועיצוב – מאט מייטלנד ב־"Big Active"
* מנהל קריאייטיב לאלטון ג'ון– טוני קינג
* ניהול אלטון ג'ון – רוקט אנטרטיינמנט
* ניהול טי בון ברנט – קן לוויטן / ניהול וקטור (נאשוויל, טנסי)

== מצעדים ==
=== מצעדים שבועיים ===

==קישורים חיצוניים==

==ביאורים==

== הערות שוליים ==

קטגוריה:אלבומי 2016
קטגוריה:אלבומי אלטון ג'ון
קטגוריה:אלבומים באנגלית
קטגוריה:אלבומי חברת EMI
קטגוריה:אלבומי חברת איילנד רקורדס
קטגוריה:אלבומי חברת מרקורי רקורדס
דוד פיימן

דוד פיימן (נולד ב-1944) הוא פיזיקאי ישראלי, פרופסור אמריטוס במכונים לחקר המדבר באוניברסיטת בן-גוריון בנגב.

פיימן הוא חלוץ במחקר ובהוראה בארץ בתחומים של ההיבטים היישומיים של אנרגיה סולארית, ביניהם השימוש בתאים פוטו-וולטאיים להפקת חשמל מקרני השמש. ייסד את היחידה לחישובים סולריים, שהפכה למחלקה לאנרגיה סולרית ופיזיקה סביבתית ע"ש אלכסנדר ירסין באוניברסיטה, ואשר עמד בראש המרכז הלאומי לאנרגיית השמש ע"ש בן-גוריון במשך שנים רבות

פיימן חוקר בעל תחום התמחות מיוחד – מציאת פתרון למשבר האנרגיה של מדינת ישראל באמצעות טכנולוגית הפוטו-וולטאית המרוכזת.

==ביוגרפיה==
פיימן יליד בריטניה, נכד לרב יעקב קופל גולדבלום (זיידה) שהיה פעיל ציוני בריטי שפיתח את שיטת הלימוד "עברית בעברית".

פיימן עלה לישראל בשנת 1973, שבועיים לפני פרוץ מלחמת יום הכיפורים. השתקע בשדה בוקר כשהוא בעל תואר דוקטור לפיזיקה גרעינית

פיימן כיהן כמרצה ומרצה בכיר באוניברסיטת בן-גוריון בנגב, מינוי משותף במכונים לחקר המדבר ע"ש יעקב בלאושטיין בשדה בוקר ובמחלקה לפיזיקה בבאר-שבע משנת 1976, ומ-1977 כפרופסור-חבר ובהמשך כפרופסור-מן-המניין.

ב-1977 פיימן הקים את היחידה לחישובים סולריים (כיום ידועה כמחלקה לאנרגיית שמש ופיזיקה של הסביבה) במכונים לחקר המדבר, וכיהן כראש היחידה עד שנת 1985.

בשנת 1991 מונה למנהל המרכז הלאומי לאנרגיית השמש על שם דוד בן-גוריון ועמד בראשו עד ספטמבר 2013.

==מחקר==
במשך השנים עסק פיימן במחקריו רבות בהיבט היישומי של אנרגיית שמש, כולל: בחימום מים סולרי (ביתי ותעשייתי), חימום נפח הבניינים באמצעות אנרגיית שמש (בתים ומבני ציבור), ובמיוחד: ייצור חשמל מהשמש (סולר תרמי ופוטו-וולטאי). תחום התמחותו המיוחד, אשר לדעתו יביא לפתרון למשבר האנרגיה של מדינת ישראל במיוחד, הוא טכנולוגית הפוטו-וולטאית המרוכזת

פיימו מארגן כנסים בינלאומיים מאז 1983, כולל במיוחד סימפוזיון שדה בוקר לייצור חשמל מהשמש.

פיימן זכה במספר פרסים, מענקים ואותות כבוד כגון מענק מאיץ החלקיקים ב-CERN בארגון האירופאי למחקר גרעיני בז'נבה, שווייץ, מענק ויצמן, ו-פרס עיריית חיפה על-שם י' דרורי.

בשנת 2016 הוענק לפיימן פרס בן-גוריון מטעם יד דוד בן-גוריון

בשנת 2019 הוענק לפיימן אות בן-גוריון מטעם "אוניברסיטת בן-גוריון".

פיימן זכה במספר רב של מענקי מחקר מקרנות וגופים שונים בישראל ומחוצה לה לביצוע מחקרים בתחומים אלו ופרסם למעלה מ-150 מאמרים, פרקים בספרים וספרים בנושאים אלו ואחרים בבמות מקצועיות בישראל ומחוצה לה.

היה חבר בוועד הפעולה של אונסק"ו על שיתוף פעולה באנרגיית שמש באירופה. הוא גם היה חבר בוועדות של מכון התקנים הישראלי בנושאי אנרגיה וכיהן כיושב ראש הוועדה למודולים פוטו-וולטאיים.

פרש לגמלאות בשנת 2012, ממשיך לעסוק בפעילות מחקרית ענפה.

בשנת 2016 הוענק לפיימן פרס בן-גוריון מטעם יד דוד בן-גוריון

בשנת 2019 הוענק לפיימן אות בן-גוריון מטעם "אוניברסיטת בן-גוריון".

==חיים אישים==
נשוי לעפרה, אב לשלושה ילדים.

כדי לתת דוגמה אישית, פיימן בנה את ביתו במדרשת בן-גוריון, בעזרת האדריכל אריה רחמימוב, על בסיס עקרונות ניצול אנרגיית השמש

==קישורים חיצוניים==

* [https://bgu.digitaler.co.il/BenGuryon123/18/ פצצת אנרגיה] (אבג – ידיעון אוניברסיטת בן-גוריון בנגב, גיליון 123, דצמבר 2019, עמודים 18–19)
* 
* 

==הערות שוליים==

קטגוריה:זוכי אות בן-גוריון
קטגוריה:זוכי פרס בן-גוריון
קטגוריה:סגל אוניברסיטת בן-גוריון בנגב: המכונים לחקר המדבר
קטגוריה:עולים בשנות ה-1970
קטגוריה:פיזיקאים ישראלים
קטגוריה:ישראלים ילידי בריטניה
קטגוריה:מדרשת בן-גוריון: אישים
קטגוריה:ישראלים שנולדו ב-1944
נטרונאי בן נחמיה

רב נטרונאי בן נחמיה (נקרא גם: בר מר ינקא) היה ראש הישיבה ה-12 של ישיבת פומבדיתא משנת 719 (ד'תע"ט) עד שנת 730. חמיו היה רב חסדאי בן בוסתנאי, ראש הגולה השלישי לאחר הכיבוש הערבי של האימפריה הסאסאנית, בשנת ד'ת"ס בערך.

== בראשות ישיבת פומבדיתא ==
רב שרירא גאון טען באגרת כי רב נטרונאי כחתן של בית ראש הגולה התנהג בתקיפות בישיבה, ובשל כך ברחו כמה מחכמיה לסורא. לפי חלק מהנוסחים מדובר על חתנו של רב נטרונאי, רב ינקא, ולפי חלק מהנוסחים כינויו של רב נטרונאי הוא רב ינקא ומדובר עליו. כך נאמר באיגרת (בתרגום מארמית לעברית) - "ואחריו מר רב נטרונאי בן מר רב נחמיה, ומלך בשנת אלף ושלשים. וידוע שמר רב ינקא חתנו (ולפי גרסאות אחרות "ונודע בכינויו מר ינקא"), שהיה מחתן עם בית הנשיא, והתקיף מרות על הרבנים וברחו מהם לסורא עד שנפטר רב מר ינקא וחזרו לישיבתם. ואחריו מלך מר רב יהודה".

== פועלו ==
לרבי נטרונאי בן נחמיה מיוחסות שתי תשובות הנוגעות לקבלת יהודים חזרה לאחר שעזבו את היהדות הרבנית.<ref>Sha'arei Tzedek, iii. 7, 10</ref> בתשובה הראשונה השיב רבי נטרונאי בן נחמיה כי יש לקלוט שוב בקהילה את חסידיו של משיח השקר שריע הרוצים לחזור בתשובה. בתשובה השנייה לעומת זאת פסק רבי נטרונאי כנגד קבלת בניהם של יהודים קראים.<ref></ref>

באוסף "תשובות הגאונים שערי צדק" ובמקומות אחרים<ref>compare Mussafia, Teshubot ha-Ge'onim, Nos. 23, 52, 63, 83-87, 90, Lyck. 1864</ref> נמצאות מספר תשובות הנושאות את השם "רב נטרונאי", אך יחוסם לרב נטרונאי בן נחמיה אינו ברור. כך ייחס אייזיק הירש וייס שתים מתוך התשובות לרב נטרונאי בן הילאי.

== הערות שוליים ==

קטגוריה:ראשי ישיבת פומבדיתא
קטגוריה:גאוני פומבדיתא
אצ'אפאם

אצ'אפאם (באנגלית: Achappam, מילולית: עוגיית עובש) היא עוגייה בצורת ורד מטוגנת בשמן עמוק, העשויה מקמח אורז . זהו מאכל תושבי הודו נוצרים השייכים לזרם נצרות סורית.<ref></ref><ref></ref> בקרלה זהו חטיף חיוני לנוצרים באירועים מיוחדים, כמו טקסי נישואין.

תהליך הכנת האצ'פאם כולל את גיהוץ העוגיות בעזרת תבנית ברזל משומנת בצורת ורד. <ref></ref>
תבנית המשמשת לייצור אצ'אפאם

==קישורים חיצוניים==

== הערות שוליים ==

קטגוריה:עוגיות
קטגוריה:מאכלי חג המולד
קרל האגמייסטר

קרל האגמייסטר (בגרמנית: Karl Hagemeister; 12 במרץ 1848 – 5 באוגוסט 1933) היה צייר נוף גרמני, חבר הזצסיון הברלינאי.<ref></ref>

==קורות חיים==
הוא היה בנו של מגדל פירות, שפיתח עניין מוקדם בטבע מהסביבה המיוערת של מקום הולדתו. הוא השתלם כמורה בקופניק, ואז למד ללמד בית ספר יסודי בברלין,<ref name=":0"></ref> שם משך את תשומת ליבו של צייר הנוף פרדיננד בלרמן, שראה אותו עובד בפארק ארמון שונאוזן.

בלרמן שכנע את האגמייסטר לוותר על תוכניותיו להיות מורה לציור ולהיות אמן במקום זאת, ועזר לו להשיג מקום בסטודיו של פרידריך פרלר. משנת 1871 עד 1873 הוא קיבל הכשרה מכוונת קלאסית בבית הספר לציור של פרלר שם נחשף בפני עבודתו של פיליפ אוטו רונגה והספר "תאוריית הצבעים" של גתה, שניהם ישפיעו מאוד על חשיבתו האמנותית.

החל משנת 1873, הוא החל לעשות סדרה ארוכה של נסיעות לימודיות, במהלכן התיידד עם קרל שוך, ומאוחר יותר עם וילהלם טריבנר. השלושה בילו שנה בלימודי הציירים הוותיקים בהולנד, ואז המשיך האגמייסטר לאיטליה, שם הוא נשאר עד 1876, אז חזר לוורדר. <ref>Carl Schuch. Sein Leben und seine Werke (Carl Schuch, His Life and His Work), Cassirer, Berlin 1913</ref> מאוחר יותר הוא נסע ברחבי גרמניה וחיפש נושאים ובהדרגה החל לכלול דמויות בנופיו, תוך שהוא לוקח עוזרות וחקלאים כמודלים.

בשנת 1884 שכנע קרל שוך את האגמייסטר להתלוות אליו לנסיעה לפריז, שם לשניהם הייתה חשיפה ראשונה לבית הספר ברביזון. נסיעה זו סיימה את חברותם, ככל הנראה מכיוון שקרל שוך קינא בהתקדמות המהירה שעשה האגמייסטר.

== חיים מאוחרים ==
לאחר חזרה לוורדר, ויתר האגמייסטר על צבעי השמן והחל לעבוד עם פסטל. אף שלא הפך למורה לאמנות באקדמיה כלשהי, הוא מעולם לא דחה את מי שחיפש את עצתו האמנותית. מאוחר יותר הוא הפך לאחד החברים המייסדים של הזצסיון הברלינאי.

בשנת 1912 העביר שיעורי אמנות פרטיים לנסיך פרידריך לאופולד בן השבע עשרה מפרוסיה (1895-1959) לבקשת הנסיך. הוא הציג באופן נרחב ובשנת 1913 הוענק לו אות כבוד של בוואריה. בשנה שלאחר מכן הוא מונה כ"פרופסור כבוד פרוסי".<ref name=":0" />

שנתיים לאחר מכן הוא חלה, אולי בגלל הרעלת עופרת מהצבעים בהם השתמש, וויתר על הציור. רוב מה שהרוויח נעלם בהיפר-אינפלציה בעקבות מלחמת העולם הראשונה.

בשנת 1923 הוא מונה כחבר באקדמיה לאמנויות. הוא מעולם לא החלים לחלוטין ממחלתו ונפטר כשגר עם אחיו בבית החווה המשפחתי.

== גלריה ==
<gallery mode="packed" heights="180">

File:Hagemeister3.jpg
File:Karl Hagemeister - Seeufer - BG-M 3640-85 - Berlinische Galerie.jpg
File:Karl Hagemeister Ansicht von Ferch.jpg
File:Karl Hagemeister Mohnfeld.jpg
File:Karl Hagemeister Märkisches Dorf im Winter c1885.jpg
File:Karl Hagemeister Teich in der Mark.jpg
File:Karl Hagemeister - Mädchen mit Milchkanne.jpg
</gallery>

==קישורים חיצוניים==

== הערות שוליים ==

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1848
קטגוריה:גרמנים שנפטרו ב-1933
אנג'לו דה קוסטה

אנג'לו אסמאל דה קוסטה ג'וניור (בפורטוגזית: Angelo Esmael da Costa Júnior; נולד ב-12 בנובמבר 1983 בסן ברנרדו דה קמפו, ברזיל) הוא כדורגלן ברזילאי המשחק בעמדת השוער בבולוניה.

==קריירת מועדונים==
באפריל 2005 דה קוסטה חתם בקבוצת סנטו אנדרה בליגת משנה בברזיל. בשנת 2004 הוא זכה איתה בגביע ברזיל. לאחר מספר שנים, בשנת 2008 הוא עבר לאיטליה בה חתם בקבוצת "אנקונה". בשנת 2010 הוא עבר לסמפדוריה ובשנת 2011 לראשונה הוצב במשחק של הליגה העליונה. תקופה מסוימת הוא היה שוער משנה של סרחיו רומרו ולאחר פציעתו הפך לשוער ראשי.

ב-20 בינואר 2015 עבר לבולוניה עם חוזה ל-3 שנים בה הוא משחק לצד השוער הפולני לוקאש סקורופסקי.

==קישורים חיצוניים==

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני סמפדוריה
קטגוריה:כדורגלני בולוניה
קטגוריה:ברזילאים שנולדו ב-1983
רוב קרדשיאן

רוב קרדשיאן (באנגלית: Rob Kardashian, נולד ב-17 במרץ 1987) הוא איש עסקים, ידוען, וכוכב טלוויזיה אמריקאי. קרדשיאן הוא בן למשפחת קרדשיאן ואחד ממשתתפי תוכנית הריאליטי הקרויה על שמה.

== חיים מוקדמים ==
רוב הוא בנם של קריס ג'נר ורוברט קרדשיאן, ואף קרוי על שמו. יש לו שלוש אחיות גדולות, קורטני, קים, וקלואי ושתי אחיות למחצה, קנדל וקיילי ג'נר.

ב-2009 השלים את לימודיו במנהל עסקים באוניברסיטת דרום קליפורניה.

== קריירה ==
ניהל בעבר את להקת הבנות BG5. בנובמבר 2011 זכה במקום השני בעונה ה-12 של תוכנית הטלוויזיה "רוקדים עם כוכבים". רוב סובל מעודף משקל ודיכאון והחליט להפסיק להופיע בסדרה "משפחת קרדשיאן" בעונה 9 אך חזר בעונה 12.

== חיים אישיים ==
בדצמבר 2015 דווח כי קרדשיאן אושפז לאחר שחלה ואובחן כחולה סוכרת.

בינואר 2016 הודיעו רוב ובלאק צ'יינה כי הם זוג. לאחר שלושה חודשי זוגיות התארסו ולאחר מכן הודיעו על כך שבלאק צ'יינה בהריון. ב-11 בנובמבר 2016 נולדה בתם, דרים רני קרדשיאן. הזוג נפרד מספר פעמים ואף רוב העלה תמונות אינטימיות של בלאק צ'יינה לאינטרנט.

==קישורים חיצוניים==

קטגוריה:משפחת קרדשיאן
קטגוריה:אמריקאים ממוצא ארמני
קטגוריה:בוגרי אוניברסיטת דרום קליפורניה
קטגוריה:משתתפים בתוכניות מציאות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1987
מארק דייגנולט

מארק דייגנולט (באנגלית: Mark Daigneault; נולד ב-23 בפברואר 1985) הוא מאמן כדורסל אמריקאי, המשמש כמאמנה הראשי של קבוצת אוקלהומה סיטי ת'אנדר מליגת ה-NBA.

==קריירת אימון==
דייגנולט נולד וגדל בעיר למינסטר שבמסצ'וסטס, ובשנת 2003 החל ללמוד באוניברסיטת קונטיקט. ב-4 שנותיו בקונטיקט שימש כ"מנהל קבוצה" בקבוצת הכדורסל של האוניברסיטה – "יוקון האסקיז" – אותה אימן ג'ים קלהון. בעונת 2003/2004 זכתה הקבוצה בטורניר אליפות המכללות בכדורסל, בהובלתם של השחקנים בן גורדון ואמקה אוקפור.

בשנת 2007 החל את קריירת האימון שלו, כעוזר מאמן בקבוצת מכללת הולי קרוס אשר בעיר ווסטר.

בשנת 2010 עבר לשמש כעוזר מאמן באוניברסיטת פלורידה, תחת בילי דונובן. ב-3 עונותיו הראשונות בתפקיד הודחו ה"גייטורס" בשלב רבע גמר טורניר אליפות המכללות, ובעונת 2013/2014 העפילו לחצי גמר הטורניר. לאורך התקופה בלטו בפלורידה השחקנים צ'נדלר פארסונס, אלכס טיוס, בראדלי ביל וסקוטי וילבקין.

לקראת עונת 2014/2015 מונה למאמן הראשי של קבוצת אוקלהומה סיטי בלו מליגת הפיתוח של ה-NBA. לאורך 5 עונותיו של דייגנולט בתפקיד רשמה הקבוצה מאזן כולל של 143 ניצחונות ו-107 הפסדים (57.2%), והעפילה פעם אחת (2016/2017) לגמר האזור המערבי של הפלייאוף.

בקיץ 2019 מונה לעוזר מאמן באוקלהומה סיטי ת'אנדר מליגת ה-NBA – קבוצת האם של אוקלהומה סיטי בלו. בעונת שימש בת'אנדר כעוזרו של בילי דונובן, עמו עבד בעבר באוניברסיטת פלורידה.

בספטמבר 2020 עזב דונובן את אוקלהומה סיטי, וכחודשיים לאחר מכן מונה במקומו דייגנולט כמאמן הראשי של הקבוצה.

==הערות שוליים==

קטגוריה:מסצ'וסטס: אישים
קטגוריה:מאמני כדורסל אמריקאים
קטגוריה:בוגרי אוניברסיטת קונטיקט
קטגוריה:מאמני אוקלהומה סיטי ת'אנדר
קטגוריה:אמריקאים שנולדו ב-1985
ניסים כהן (חוקר מינהל ומדיניות ציבורית)

ניסים (נסי) כהן (נולד ב-9 בדצמבר 1975) הוא פרופסור למינהל ומדיניות ציבורית ומדע המדינה באוניברסיטת חיפה. משמש כראש המרכז לניהול ומדיניות ציבורית באוניברסיטה.

== ביוגרפיה ==
כהן נולד בשכונת הקטמונים בירושלים וגדל ולמד בשכונת רמות. לאחר שירותו הצבאי כקצין חי"ר השלים לימודי תואר ראשון בחוג למדעי האסלאם והמזרח התיכון באוניברסיטה העברית. לאחר מכן השלים לימודי תואר שני ושלישי במחלקה למינהל ומדיניות ציבורית אוניברסיטת בן-גוריון בנגב. את לימודי הפוסט-דוקטורט עשה באוניברסיטת ג'ורג' מייסון בווירג'יניה, ארצות הברית.

זכה בפרס קרן וולף לדוקטורנטים מצטיינים ובמלגת רוטשילד (יד הנדיב) ללימודי בתר-דוקטורט.

מחקריו עוסקים בעיקר בהיבטים רציונליים של מינהל ומדיניות ציבורית ומתמקדים ברפורמות במינהל הציבורי, יחסי פוליטיקאים-בירוקרטים, בירוקרטיה ברמת השטח, יזמות מדיניות, מדיניות חברתית ומדיניות בריאות.

== פעילות מקצועית ==
בשנת 2020 פרסם עם רון צור, ראש מטה הרפורמה בשירות המדינה, דו"ח משותף ובו קראו לאימוץ מודל להערכת מדיניות ציבורית ברמת משרדי הממשלה והרמה הלאומית.<ref></ref>

בין עיקרי הממצאים בדוח:
* שבר טקטוני והיעדר אמון עמוק בין דרג נבחר ודרג מקצועי
* פרגמנטציה ואי-שיתוף פעולה מספק בתהליכי עבודה מקצועיים רוחביים
* היעדר הסדרה של ניהול ממשקים של המערכת השלטונית עם המגזר העסקי האקדמיה והחברה האזרחית
* לא יושמו כראוי פרקטיקות יסוד בניהול משברים מתמשכים
* אין איגום נתונים תקפים לתמונת מצב לאומית וגיבוש חלופות מבוססות תרחישים להחלטת דרג נבחר
* גם לאחר החלטות הדרג הנבחר בלט בהיעדרו גוף ביצועי לאומי אשר מופקד על ניהול יישום ההחלטות ברמה לאומית
* אין חקיקה, תקנות, הנחיה או מדריך ממשלתי סדור לניהול אירוע משברי מתמשך שמנחה על תחקור או הערכת מדיניות סדורים
* המאמצים ללמוד ולהפיק לקחים מגופי ידע חוץ-ממשליים רלוונטיים מאופיינים בפנייה אקראית ולא סדורה

== מספריו ==
* כהן, נ., ומזרחי, ש. מבוא למינהל וניהול ציבורי, האוניברסיטה הפתוחה, 2017, רעננה

==קישורים חיצוניים==
* [https://scholar.google.com/citations?hl=en&user=4vsdcOkAAAAJ ניסים כהן], גוגל סקולר
*[https://nissimcohen.wixsite.com/homepage אתר אישי]
מכתביו
* 

==הערות שוליים==

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל אוניברסיטת חיפה: מדעי המדינה
קטגוריה:ישראלים שנולדו ב-1975
שמאי פינסקי

שמאי פינסקי (ד' בכסלו ה'תרמ"ג, 15 בנובמבר 1882 – כ"ב באב ה'תש"א, 15 באוגוסט 1941) היה משורר עברי ויידי ומתרגם שירה. פובליציסט ותועמלן ציוני.

==ביוגרפיה==
נולד למשפחה חסידית בהורונסטייפל שבפלך קייב של האימפריה הרוסית. למד בישיבת וולוז'ין ולאחר נישואיו בגיל 17 עבר להתגורר סמוך לבית הורי אשתו ליד קייב.

בשלב כלשהו עזב את ביתו ועבר לאודסה ולאחר מכן לברלין ולאנטוורפן. הוא למד גרמנית והחל לכתוב שירה.

עם פרוץ מלחמת העולם הראשונה היגר ללונדון והיה פעיל במוסדות הציוניים, במרכז הציוני העולמי ובמחלקת התעמולה של קרן היסוד.

בפרוץ מלחמת העולם השנייה היה בביקור בארץ ישראל ובשל המלחמה לא שב לאירופה. הוא נפטר ונקבר בירושלים. ארכיונו שמור בספריה הלאומית בירושלים.<ref></ref>

חבריו הדפיסו מעזבונו את אסופת השירים "אי הזהב" (ירושלים, ה'תש"ז).

==יצירותיו==
*[https://archive.org/details/alutsim00pins/mode/2up חלוצים], לאנדאן 1922.

==קישורים חיצוניים==
* 

== הערות שוליים ==

קטגוריה:משוררים יהודים
קטגוריה:פובליציסטים כותבי עברית
קטגוריה:ילידי 1882
קטגוריה:נפטרים ב-1941
פלוזנק

פלוזנק (בהונגרית: Paloznak) הוא כפר על גדות אגם בלטון במחוז וספרם שבמרכז הונגריה.

תושבי הכפר עוסקים בייצור יין עסקי תיירות ודייג.

==יהודי פלוזנק==
בפלוזנק חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|263
|-
|1910
|2
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
פצ'יי

פצ'יי (בהונגרית: Pécsely) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בפצ'יי מספר התושבים נמצא בירידה. כך, בשנת 1990 חיו בכפר 559 תושבים, ובשנת 2020 535 תושבים.

==יהודי פצ'יי==
בפצ'יי חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|16
|555
|-
|1910
|20
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
סנטאנטלפה

סנטאנטלפה (בהונגרית: Szentantalfa) הוא כפר על גדות אגם בלטון במחוז וספרם שבמרכז הונגריה.

==יהודי סנטאנטלפה==
בסנטאנטלפה חיו יהודים בתקופות זמן שונות. בכפר קיים בית קברות יהודי שננטש ולאחר שנים שופץ בידי תושבי הכפר.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|35
|
|-
|1880
|55
|604
|-
|1910
|20
|
|-
|1920
|7
|
|-
|1930
|11
|
|-
|1941
|4
|535
|-
|}

==קישורים חיצוניים==

==הערות שוליים==

קטגוריה:הונגריה: כפרים
קבוצת מקסימה

קבוצת מקסימה (בליטאית: Maxima Grupė UAB) היא חברה ליטאית, המפעילה רשת מרכולים בליטא, לטביה, אסטוניה, פולין ובולגריה תחת המותג "Maxima" (מקסימה) ורשת שיווק קמעונאות בתחום שיפוץ ואחזקת הבית תחת המותג "Ermitažas" (ארמיטז'). נכון ל-2020, לחברה יש למעלה מ-1,200 חנויות הפזורות על גבי חמש המדינות וכ-40,000 עובדים. מטה החברה ממוקם בוילנה, ליטא.

== היסטוריה ==
ב-1992, נפתחו שלושה סניפים של מקסימה ברחבי העיר וילנה ומאז נהפכה לאחת מרשתות המרכולים המצליחות ביותר במדינות הבלטיות.

ב-2001, סניפים של מקסימה נפתחו בריגה, לטביה. כיום, חברת מקסימה לטביה מחזיקה בכ-24% מנתח השוק של המרכולים. כמו כן, סניפים של החברה נפתחו גם בפרנו, אסטוניה. ב-2007, הסניף הראשון של מקסימה XX נפתח במדינה וב-2008, הסניף הראשון של מקסימה XXX נפתח.

בסוף 2011, קבוצת מקסימה רכשה את רשת המרכולים אלדיק הפולנית והחלה לפעול תחת המותג המקומי בפולין, עם 24 סניפים.

נכון למרץ 2020, לקבוצת מקסימה יש בסך הכל 1240 סניפים.

== פורמט חנויות ==
סניפי מקסימה פועלים תחת מספר שמות: מקסימה X, מקסימה XX, מקסימה XXX, מקסימה XXXX (לשעבר הייפר מקסימה), ברבורה, סטוקרוטקה וארמיטז'. חלק מהשטח של סניפי XX ו-XXX מושכר לבעלי עסק אחרים, כך שהלקוחות יכולים לקבל שירותים נוספים והסניף מתפקד כקניון קטן.
* מקסימה X (Maxima X) – זהו הסניף הקטן ביותר של מקסימה, אשר לרוב נמצא בשכונות ואזורים פרוורים. בבולגריה, הסניפים פועלים תחת המותג "T-Market".
* מקסימה XX (Maxima XX) – סניף יותר גדול מקודמו, אשר קיים באזורים פרוורים של ערים גדולות. הסניף מכיל מבחר יותר גדול של מוצרים.
* מקסימה XXX (Maxima XXX) – סניף גדול של הרשת המכיל עד כ-50,000 סוגים של מוצרים שונים. הסניף מכיל מאפייה, מפעל להכנת מאפים וכן מטבחים, כך שרבים ממוצרי המזון מיוצרים במקום, בניגוד לרוב רשתות המרכולים בהם הסניף מקבל משלוחי מזון מחברות צד-שלישי בצורה סיטונאית. סניפי מקסימה XXX ממקומים במרכזי ערים.
* מקסימה XXXX (Maxima XXXX) – זהו הסניף הגדול ביותר שקיים. נכון ל-2020, ישנו רק סניף אחד מסוג זה אשר ממוקם בקניון אקרופוליס שבווילנה.
* סטוקרוטקה (Stokrotka) – רשת מרכולים פולנית שנרכשה על ידי מקסימה ב-2017 תמורת 338 מיליון דולר אמריקני.
* ארמטיז (Ermitažas) – ארמיטז' הוא מותג של מקסימה אשר מתמקד בשיפוץ ואחזקת הבית. נכון ל-2017, קיימים שישה סניפים של המותג: בווילנה, קובנה, קלייפדה, שיאוליאי, יאנובה ואוקמרגה. ב-2011, המותג הניב רווחים של 176.5 מיליון ליטאס.
* ברבורה (Barbora) – אתר אינטרנט לרכישה מקוונת של מוצרים.

== סטטיסטיקות ==
{| class="wikitable"
|+ סטטיסטיקות מעודכנות ל-2019
|-
! !! בולגריה !! אסטוניה !! לטביה !! ליטא !! פולין !! סה"כ
|-
| מספר סניפים || 73 || 81 || 162 || 245 || 570 || 1,135
|-
| מספר עובדים || 1,542 || 3,946 || 7,427 || 14,658 || 9,642 || 37,215
|-
| לקוחות ביום <small>(באלפים)</small> || 124 || 105 || 277 || 604 || 290 || 1,400
|-
| הכנסות במיליוני אירו <small>(ללא מע"מ)</small> || 133 || 482 || 776 || 1,638 || 500 || 3,451
|}

== קישורים חיצוניים ==

* 
* 

== הערות שוליים ==

קטגוריה:רשתות מרכולים
דונקי שוט

דונקי שוט (באנגלית: Donkey Xote) הוא סרט הנפשה ממוחשבת ספרדי קומי משנת 2007, המבוסס על הספר "דון קישוט".

== עלילה ==
הסרט מתחיל בקריינית שמספרת את ראשית הסיפור על "דון קישוט", ואז החמור רושיו מפריע לה ומתחיל לספר את הסיפור ה"אמיתי" של ההרפתקה: דון קישוט לא היה משוגע, למעשה הוא היה אדם חכם ומלא תשוקה. בסיפור של רושיו על ההרפתקה עם דון קישוט ונושא הכלים שלו סנצ'ו פנסה, אנו לומדים כי רושיו חולם להיות סוסו של קישוט, בעוד רושינאנטה, הסוס שלו, הוא פחדן ולא אוהב לעזוב את הארווה שלו.

באותו הזמן, דולסינאה מתקשה למצוא אביר ועוזרו. היריבות בין קישוט ופנסה מובילה למסע בספרד אל העיר ברצלונה שם הם מתחרים על לבה של האישה היפה. כדי להגן על כבודו מפני המתחזים, קישוט האמיתי מוכרח להילחם מול אביר הירח על מנת ללמוד על זהותה האמיתית של דולסינאה.

== מדבבים בעברית ==
את הדיבוב העברי ביימה אפרת קרצמן והפיקה אסנת סדן.
*מתי אטלס – דון קישוט
*מולי שולמן – סנצ'ו
*גלעד ויטל – רושיו
*דן קיזלר – רושינאנטה
*גדי לוי – ג'יימס / אוורלדה / שדרן
*ניב קייקוב – ראשה
*ענבל לורי – דוכסית / אשתו של סנצ'ו
*עפרון אטקין – דוכס
*מאיה מיטלפונקט – אלדיסידורה
*מיה בכר – מספרת / דולסינאה
*אורי יניב – פיטר / דמויות שונות
*אלעד שרעבי – גלובוס / דמויות שונות
*לורן סביר – דמויות שונות
*ניסו שליו – דמויות שונות

== קישורים חיצוניים ==
* 

* 

קטגוריה:סרטים ספרדיים
קטגוריה:סרטים באנגלית
קטגוריה:סרטי 2007
קטגוריה:סרטי אנימציה ממוחשבת
קטגוריה:סרטי הנפשה ספרדיים
קטגוריה:סרטי קומדיה מונפשים
קטגוריה:סרטי פנטזיה ספרדיים
קטגוריה:סרטים איטלקיים
קטגוריה:דון קישוט
קטגוריה:סרטים מבוססי ספרים
קטגוריה:חמורים בתרבות
יחסי הולנד–מצרים

שר החוץ המצרי [[נביל פהמי עם מקבילו ההולנדי פרנס טימרמנס,, 2014]]
יחסי הולנד–מצרים הם היחסים הנוכחיים וההיסטוריים בין הולנד למצרים.

== סקירה כללית ==
חילופי הסחר בין המדינות הסתכמו בשנת 2018 ב-1.7 מיליארד אירו. ההשקעות ההולנדיות במצרים הסתכמו בסוף 2018 ב-3.2 מיליארד אירו. שתי המדינות מקיימות שיתוף פעולה בסחר, השקעות, חקלאות, תחבורה ימית, עיבוד מזון, ניהול מים וחינוך מקצועי. בפברואר 2020 נפגשו נציגים משתי המדינות ודנו על הגברת שיתוף הפעולה ביניהן.

== תיירות ==
מצרים מהווה באופן מסורתי יעד תיירות עבור ההולנדים, אשר מגיעים אליה בעיקר בעונת החורף.

== נציגויות דיפלומטיות ==
* הולנד מחזיקה במצרים שגרירות בקהיר.
* מצרים מחזיקה בהולנד שגרירות בהאג.

==קישורים חיצוניים==

== הערות שוליים ==
ברווז לבן-לחיים

סנטה קרוס בגלאפגוס.]]
ברווז לבן-לחיים (שם מדעי: Anas bahamensis) הוא מין של ברווז ממשפחת הברווזיים, החי באמריקה הדרומית, אמריקה המרכזית, דרום פלורידה והאיים הקריביים באזורים הטרופיים. הוא סווג לראשונה ב-1758 בידי קארולוס לינאוס.

כיום ידועים 3 תת-מינים שלו:
Anas bahamensis bahamensis - מצוי בקריביים ונודד גם לדרום פלורידה. זהו תת-המין הקטן ביותר.
Anas bahamensis rubirostris - מצוי באמריקה הדרומית. מתרבה בארגנטינה אך נודד צפונה בחורף.
Anas bahamensis galapagensis - מצוי באיי גלאפגוס.

בדומה לברווזים דרומיים רבים, גם אצל מין זה הזוויגים זהים. לשניהם נוצות חומות-כתומות בהירות, מסורטטות בשחור, וכנפיים וכיפת ראש כהים יותר. הלחיים לבנות והמקור רחב ואפור עם בליטה ורודה בקדמתו. הצעירים חסרים את הבליטה הזו.
ברווז לבן לחיים ייחודי במראהו ואין כל בעיה להבחין בינו לבין מיני ברווזים אחרים. 

ברווז זה ניזון משפת המים בשכשוך ומחפש צמחי מים או פלנקטון ויצורי מים קטנים אחרים. לעיתים נראים פרטים לבקנים באוכלוסייה.

הברווז חי בסביבות שונות מאגמים עד לגונות, שפכי נהרות וביצות מנגרובים ואף בחופי הים. הוא מקנן בקן עשוי צמחייה ליד שפת המים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ברווזים מצויים
קטגוריה:אקוודור: עופות
קטגוריה:הרפובליקה הדומיניקנית: עופות
קטגוריה:בעלי חיים שתוארו ב-1758
טראמפ: האמנות שלי – איך לעשות עסקים

טראמפ: האמנות שלי – איך לעשות עסקים (באנגלית: Trump: The Art of the Deal) הוא ספר זיכרונות וספר ייעוץ עסקי משנת 1987 שכתב איש העסקים ולימים נשיא ארצות הברית, דונלד טראמפ יחד עם העיתונאי האמריקאי, טוני שוורץ, זה הספר הראשון שטראמפ טען שכתב.<ref name="people2"></ref>

הספר הגיע למקום הראשון של רשימת רבי-המכר של הניו יורק טיימס ושמר על מקומו במשך כ-13 שבועות והיה ברשימה בסך הכל כ-48 שבועות (קרוב לשנה)<ref name="ghost"></ref>

הספר זכה לתשומת לב נוספת במהלך קמפיין הבחירות שערך טראמפ בבחירות לנשיאות ארצות הברית 2016. טראמפ החשיב את הספר כאחד מההישגים שהוא הכי גאה בהם<ref name=":0"></ref> וציין כי זה הספר השני שהוא הכי אוהב, לאחר התנ"ך<ref></ref>.

שוורץ כינה את כתיבת הספר "החרטה הגדולה ביותר בחיי, ללא ספק", וגם הוא וגם מו"ל הספר, הווארד קמינסקי, טענו שטראמפ לא מילא תפקיד בכתיבת הספר בפועל. טראמפ מסר דיווחים סותרים בשאלת היותו המחבר.

== תקציר ==
הספר מדבר על ילדותו של טראמפ בקווינס. לאחר מכן הוא מתאר את עבודתו המוקדמת בברוקלין עוד לפני שעבר למנהטן ובנה את ארגון טראמפ, את פעולותיו בפיתוח מגדל טראמפ ומלון גראנד הייאט ועל עוד מספר מיזמים אחרים שניהל.

== פרסום והפצה ==
הספר פורסם בנובמבר 1987 בהוצאת Random House, עם פרסום הספר נערך קמפיין לקידום מכירות, הקמפיין כלל מסיבות שערך טראמפ במגדל טראמפ, פרסומות במגזינים והופעות בתוכניות טלוויזיה<ref name="qiu"></ref>.

קטעים מהספר פורסמו במגזין ניו יורק.

== קבלה ==
מגזין התרבות האמריקאי "פיפל" נתן לספר ביקורת מעורבת.

קצת יותר משלוש שנים לאחר פרסום הספר טען העיתונאי ג'ון טירני ש"נראה שטראמפ התעלם מכמה מהעצות שנתן בעצמו בספר בגלל משברים ביחסיו עם בנקים"<ref></ref>.

בעיתון האטלנטיק פורסמה ביקורת לספר רק ב-2016, בביקורת טען המבקר כי טראמפ לא רואה את הקפיטליזם כשיטה כלכלית אלא כאחד מהבחירות במחזות מוסר<ref></ref>.

סרט פרודי עם שם זהה נוצר על בסיס הספר.

==קישורים חיצוניים==
* 

== הערות שוליים ==

קטגוריה:ספרי רנדום האוס
קטגוריה:ספרים שעובדו לסרטים
קטגוריה:ספרי זיכרונות
קטגוריה:ספרי דונלד טראמפ
שאנדור דובו

שאנדור דובו (במקור עד 1918 שייבר, בהונגרית: Dobó Sándor; צ'אברנדק, 1 בספטמבר 1855<ref></ref> – גיור, 5 בדצמבר 1923) היה שחקן, יהודי-הונגרי, מנהל תיאטרון.

==קורות חיים==
שאנדור שייבר נולד במשפחה יהודית. אביו היה אדולף שייבר. הוא סיים את הגימנסיה בסומבטהיי בשנת 1873, ואז הפך לסטודנט למשפטים. הוא הפסיק את לימודיו, התגייס לצבא ובשנת 1878 לקח חלק בכיבוש בוסניה על ידי הצבא של האימפריה האוסטרו-הונגרית. בשנת 1880 הצטרף ללהקת שחקנים נודדות. החל את הקריירה שלו כשחקן בקצ'קמט עם וילמוש לאסי. בשנת 1881 שיחק בלהקות של וילמוש לאסי ויאנוש נייקי, בין 1882 לבין 1884 בלהקתו של ז'יגמונד שאגי, ב 1885 של לאיוש פשטי איהאס, בשנת 1886 קארוי בארודי, ב-1887 וינצה נאג'י; בשנת 1888 המשיך בקריירת המשחק שלו בלהקתו של אלק שומודי. בטרם הפך למנהל תיאטרון הוא חתם חוזה בלהקתו של יאנוש קומיאטי בדברצן. הוא הופיע בתפקידים קומיים ובאופרטות. משנת 1889 הפך לבמאי ולמנהל תיאטרון בקצ'קמט (שכר את תיאטרון קצ'קמט יחד עם לאיוש פשטי איהאס) ולאחר מכן סייר ברחבי ממלכת הונגריה עם להקה עצמאית שלו (1892:זנטה, 1893:בנסקה ביסטריצה, 1895:סקשפהרוואר). בין השנים 1897–1901 היה במאי תיאטרון בעיר גיור במערב הונגריה. בסיום לימודיו באקדמיה לדרמה החל השחקו המפורסם לימים קלמן רוז'אהדי את קריירת המשחק שלו בשנת 1892 בלהקתו של שאנדור דובו. דובו פרש בשנת 1905 והפך לפקיד של מפעל קרונות הרכבת של גיור. בשנת 1913 נבחר לחבר הוועדה המחוקקת של העיר גיור (חבר מועצת העיר).

== תפקידיה העיקריים ==
* סאליבן: מיקאדו - קוֹקוֹ
* הרווה: פרח הערפילית - לוריוט
* גנגהופר - ברוצינר: חתונת ולן - בארבו
* פולינוס.: נאני - מיהאי קרויצר

== לקריאה נוספת ==
* [http://mek.oszk.hu/00300/00355/html/ABC03014/03383.htm לקסיקון ביוגרפי הונגרי]. עורכת:אגנש קניירש 1967. עמוד 382
* [http://mek.oszk.hu/02100/02139/html/sz05/200.html לקסיקון הונגרי לאמנות הבמה] . בודפשט 1994 

== הערות שוליים ==

קטגוריה:שחקני תיאטרון יהודים הונגרים
קטגוריה:מפיקי תיאטרון יהודים
קטגוריה:מנהלי תיאטראות בהונגריה
קטגוריה:שחקני קולנוע וטלוויזיה יהודים הונגרים
קטגוריה:הונגרים שנולדו ב-1855
קטגוריה:נפטרים ב-1923
וילי ג'ייקל

וילי ג'ייקל (בגרמנית: Willy Jaeckel; 10 בפברואר 1888 – 30 בינואר 1944) היה צייר וליתוגרף גרמני אקספרסיוניסטי, חבר הזצסיון הברלינאי.<ref></ref>

==קורות חיים==
אביו של ג'ייקל היה מנהל אדמות ציבוריות ובמקור הוא התכוון להיות שומר יער, אך בריאות לקויה אילצה אותו לשנות את תוכניותיו.

בשנים 1906–1908 הוא למד בבית הספר לאמנות בברסלאו, ואז נרשם לאקדמיה לאמנויות של דרזדן, בהנחייתו של אוטו גוטמן צייר עיטורים.<ref>Willy Jaeckel 1888-1944. So war mein Denken, (exhibition catalog, Miesbach, Klinger, 2000</ref>

בשנת 1913 עבר לברלין לעבוד כאמן חופשי והיה חבר בהזצסיון הברלינאי בשנת 1915. ארבע שנים לאחר מכן נבחר לחבר באקדמיה הפרוסית לאמנויות והפך למורה באוניברסיטת אמנויות בשנת 1925.<ref name=":0"></ref>

הציור המצליח הראשון שלו היה "המאבק", בד גדול ובו גבר שרירי עירום זועק. בשנת 1928 הוענק לו פרס גיאורג-שליכט על "הדיוקן היפה ביותר של אשה גרמנית". [2] עבודתו הייתה חלק מתחרויות האמנות באולימפיאדת קיץ 1928 ובאולימפיאדת קיץ 1932.

הוא מונה לפרופסור חבר בשנת 1933, אך הודח עם עליית הנאצים לשלטון. תלמידיו מחו, ובסופו של דבר הוא הוחזר. אולם הניצחון הזה היה קצר מועד. מי שלמד שיעורים אצלו ככל הנראה לא סיים את לימודיו, ובשנת 1937 חלק מיצירותיו סווגו רשמית כאמנות מנוונת.

בתגובה הוא צייר את "חריש בערב" (1939), שנועד לתאר את התפיסה הנאצית של דם ואדמה. רבות מיצירותיו שרדו את המלחמה רק משום שהממשלה הנאצית הסירה אותן מברלין.

הוא איבד את הסטודיו שלו בהפצצה בשנת 1943 והוא נהרג במהלך פשיטה נוספת בתחילת השנה שלאחר מכן.<ref name=":0" />

אחת מיצירותיו הגדולות, ציור קיר פרסקו בן ארבעה חלקים במאפיית באלזן בהנובר משנת 1917, נהרס מאוחר יותר בשנת 1944.

== גלריה ==

 <gallery mode="packed" heights="180">
Jaeckel-Nude.jpg|עירום נשי
Jaeckel-Sculpture.jpg|פרח עם פסל
Jaeckel-Sea.jpg|ליד הים
Jaeckel-Woman.jpg|דיוקן של אשה
File:Jaeckel-Birth.jpg | לידה
File:Willy Jaeckel, Hamlet.jpg | המלט
File:Willy Jaeckel - Liegender Frauenakt.jpg | אשה שוכבת
File:Jaeckel-Red.jpg | אשה באדום
File:Jaeckel-Mountains.jpg | נוף הרים
</gallery>

==קישורים חיצוניים==

== הערות שוליים ==

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1888
קטגוריה:גרמנים שנפטרו ב-1944
יחסי אסטוניה–צ'כיה

שר החוץ הצ'כי [[קארל שוורצנברג (מימין) נפגש עם מקבילו האסטוני אורמס פאט בעת ביקור הראשון באסטוניה, 2010]]
יחסי אסטוניה–צ'כיה הם יחסי החוץ בין הרפובליקה האסטונית לרפובליקה הצ'כית.

== היסטוריה ==
היחסים בין המדינות כוננו זמן קצר לאחר עצמאות אסטוניה, ואסטוניה יוצגה בצ'כוסלובקיה על ידי שגרירותה בברלין, רפובליקת ויימאר, ולאחר מכן על ידי שגרירותה בוורשה, פולין. היחסים הדיפלומטיים בין אסטוניה וצ'כיה נותקו במרץ 1939 לאחר כיבוש צ'כוסלובקיה וחודשו רק ב-9 בספטמבר 1991. ב-1 בינואר 1993, היחסים הדיפלומטיים הועברו אוטומטית למדינות היורשות של צ'כוסלובקיה, צ'כיה וסלובקיה.

שגרירות אסטוניה החלה את עבודתה בפראג באוגוסט 1997, ובשנת 2010 היא פתחה קונסוליית כבוד בברנו. הקונסוליה הצ'כוסלובקית בטאלין החלה לעבוד בשנת 1921 והשגרירות הוקמה בשנת 1928. שגרירות צ'כיה בטאלין נפתחה ב-15 במאי 2000.

כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי.

== ביקורים רשמיים ==
מאז שנת 2006 ביקרו באסטוניה הוועדה הסביבתית, הוועדה החוקתית, משלחת הגנת נתונים ומשלחת חברי ועדות כלכליות, חקלאות ותחבורה של הסנאט הצ'כי. מבקרים אחרים כללו את הוועדה לענייני האיחוד האירופי של בית הנציגים, משלחת הוועדה התקציבית, ויו"ר הסנאט הצ'כי פ' סובוטקה. בריגיקוגו הוקמה הקבוצה הפרלמנטרית אסטונית-צ'כית ובראשה עומדים נציגי מייליס. לאחר הבחירות לפרלמנט בשנת 2010, הוקמה בבית הנבחרים קבוצת ידידות בין-פרלמנטרית צ'כית-בלטית.

במרץ 2010 נפגש ראש הממשלה אנדרוס אנסיפ עם ראש הממשלה יאן פישר. שר החוץ הצ'כי יאן קוהואוט יחד עם משלחת בת 10 חברים השתתפו בפגישת שרי החוץ של נאט"ו בטאלין באפריל 2010. בנובמבר 2010 שר החוץ הצ'כי קארל שוורצנברג הגיע לאסטוניה וביקר גם בטרטו וגם בטאלין. בנוסף לביקורים רמי דרג מתקיימים גם התייעצויות בין משרדי החוץ.

צ'כיה היא שותפה חשובה לשיתוף פעולה הגנתי לאסטוניה. מטוסים צ'כים השתתפו במשימת השיטור האווירי הבלטי.

== נציגויות דיפלומטיות ==
* אסטוניה מחזיקה בצ'כיה שגרירות בפראג וקונסוליה בברנו.
* צ'כיה מחזיקה באסטוניה שגרירות בטאלין.

==קישורים חיצוניים==

* [https://prague.mfa.ee/bilateral-relations/ שגרירות אסטוניה בפראג]

== הערות שוליים ==
יחסי הודו–סלובקיה

שגרירות הודו בברטיסלאבה
יחסי הודו–סלובקיה הם היחסים הדו-צדדיים בין הודו לסלובקיה.

== היסטוריה ==
שתי המדינות כוננו יחסים בשנת 1921 עם קונסוליה צ'כוסלובקית בבומביי.<ref></ref> היחסים המודרניים החלו בשנת 1993 לאחר פירוק צ'כוסלובקיה.

לשתי המדינות אין כל בעיה דו-צדדית, ובנוסף הן משתפות פעולה היטב בפורומים בינלאומיים.<ref>[http://mea.gov.in/Portal/ForeignRelation/Slovak-Republic-February-2012.pdf India Slovakia relations]</ref>

== יחסי סחר ==
צ'כוסלובקיה הייתה אחת משותפות הסחר הגדולות ביותר של הודו במרכז אירופה. היחסים הדיפלומטיים בין הרפובליקה של הודו לרפובליקה הסלובקית כוננו בשנת 1993. על פי הסכם הסחר שנחתם עם סלובקיה בשנת 1993, הוקמה במאי 1994 ועדה משותפת לשיתוף פעולה כלכלי ומסחרי (ISJEC). המפגש ה-9 של INJEC נערך בברטיסלבה באפריל 2017.

== נציגויות דיפלומטיות ==
* סלובקיה מחזיקה בהודו שגרירות בניו דלהי ו-3 קונסוליות כבוד במומבאי, קולקטה ובנגלור.<ref>[https://www.mzv.sk/web/dilli-en/honorary-consulates Embassy and consulates of Slovakia in India]</ref>
* הודו מחזיקה בסלובקיה שגרירות בברטיסלאבה.<ref>[http://www.mea.gov.in/indian-mission.htm?195/Slovak_Republic Embassy of India in Slovakia]</ref>

==קישורים חיצוניים==

== הערות שוליים ==
בולו דה מל

בולו דה מל (בפורטוגזית: ˈbolu ðɨ ˈmɛɫ מילולית: עוגת דבש) היא עוגה מסורתית מאיי מדיירה.

== היסטוריה ==
עוגה זו נחשבת לקינוח העתיק ביותר של איי מדיירה. העוגה נוצרה לראשונה במאה ה-15 תוך שימוש בתבלינים מאירופה והודו, היא נוצרה לראשונה על ידי נזירות במנזר סנטה קלרה בפונשל. העוגה פופולרית גם באיים האזוריים של פורטוגל<ref>
</ref>.

== מרכיבים ==
העוגה מיוצרת באופן מסורתי עם דבשה, אולם בימינו רבים מכינים אותה עם דבש. לעיתים קרובות העוגה מכילה אגוזי מלך ושקדים. נהוג לא לחתוך את העוגה, אלא לקרוע חתיכות בידיים<ref></ref>.

הבולו דה מל מיוצרת באופן מסורתי בסביבות 8 בדצמבר כך שתהיה זמינה לקנייה במהלך חג המולד. לעיתים קרובות העוגה מיוצרת במנות גדולות מספיק כך שניתן יהיה לצרוך אותה במהלך כל השנה.

==קישורים חיצוניים==

== הערות שוליים ==

קטגוריה:עוגות
קטגוריה:מאכלי חג המולד
קטגוריה:המטבח הפורטוגזי
קטגוריה:המטבח המדיירני
קטגוריה:קינוחים
בועז פלג

בועז פלג הוא קצין בדרגת תת-אלוף במילואים בצה"ל, שירת כטייס ומפקד בחיל האוויר. בעל שני עיטורי צל"ש אלוף ממפקד חיל האוויר.

== ביוגרפיה ==
פלג נולד וגדל בחולון, למד בבית הספר אורט חולון והתגייס לחיל האוויר בשנת 1972, בו שירת כטייס מסוקים בשירות סדיר ומילואים במשך עשרות שנים. הוא פיקד על טייסת 124, טייסת מסוקי אנפה ועל טייסת 114, טייסת מסוקי יסעור. בהמשך שירותו פיקד על בסיס עובדה.

במהלך שירותו עוטר פעמיים בצל"ש מפקד חיל האוויר: הצל"ש הראשון הוענק לו על חלקו במבצע צלצל ביולי 1981, כטייס יסעור הוא חילץ תחת אש כוח צנחנים מעומק לבנון, ומסוקו נפגע תוך כדי החילוץ. הצל"ש השני הוענק לו בתאריך 11 בינואר 1982 על חלקו במבצע חשאי שהתקיים באותה השנה במדינת אויב במרחק מאות קילומטרים מישראל. פלג שימש כקברניט יסעור שאחד ממנועיו הושבת כתוצאה מהתנגשות עם ציפורים והוא נאלץ לבצע תדלוק אווירי מורכב.

לאחר שחרורו שימש משנה למנכ"ל חברת ישראייר, בעל חברת מסוקים פרטית ומנהל חברת המסוקים תל אביב הליקופטרס.
פלג מטיס אחד ממסוקי תל אביב הליקופטרס
שניים ממסוקי חברת תל אביב הליקופטרס

== משפחתו ==
בועז נשוי לעו"ד זיסי הצובאי. יש לו שני ילדים מנישואיו הראשונים, לימור ועידו, ושני נכדים.

== קישורים חיצוניים ==
*
*

==הערות שוליים==

קטגוריה:טייסי חיל האוויר הישראלי
קטגוריה:מפקדי בסיס עובדה
קטגוריה:מעוטרי צל"ש אלוף
קטגוריה:תתי-אלופים בחיל האוויר
קטגוריה:מנכ"לים יוצאי שירות קבע בצה"ל
קטגוריה:עובדי ישראייר
קטגוריה:בוגרי תיכון אורט חולון
•קטגוריה:ישראלים שנולדו במאה ה-20
צאיניאו

צָאיְנְיָאו לוגיסטיקה חכמה בע"מ (בסינית מפושטת: 菜鸟网络科技有限公司, בפין-יין: càiniǎo wǎngluòkējì yǒuxiàngōngsī; נודעה בעבר בשם China Smart Logistics Network או CSN, רשת סין ללוגסיטיקה חכמה; מתועתקת לפעמים גם קיינאו או קייניאו) היא חברת לוגיסטיקה סינית שהושקה על ידי קבוצת עליבאבא, יחד עם שמונה חברות אחרות, ב-28 במאי 2013.<ref></ref> נכון למאי 2018, צאיניאו הייתה אחת מחברות החד-קרן הגדולות בסין, בשווי של 100 מיליארד יואן.<ref></ref><ref></ref>

== שם החברה ==
השם צאיניאו הוא כינוי לעופות משק המגודלים לשם הבשר שלהם, ובסלנג הוא גם כינוי לטירון. מכיוון שהשם נכתב בפין-יין, שבו כותבים את האות הראשונה של השם ב-C, יש הטועים וכותבים את שם החברה כ"קיינאו", "קייניאו", ואפילו "צ'איניאו".

== היסטוריה ==
החברה הוקמה בשנת 2013 על ידי קבוצת עליבאבא, בשיתוף עם קבוצות נוספות (בתוכן יינטאי, קבוצת פוסון, קבוצת פוצ'ון ואחרות) ומוסדות פיננסיים קשורים, אשר השיקו במשותף את "רשת עמוד השדרה הלוגיסטי החכמה של סין" (בראשי תיבות: CSN).

== ראו גם ==
* טאובאו
* Tmall

== קישורים חיצוניים ==
* 

== הערות שוליים ==

קטגוריה:קבוצת עליבאבא
קטגוריה:חברות לוגיסטיקה
יחסי בלגיה–הודו

יחסי בלגיה–הודו הם היחסים הדו-צדדיים בין הרפובליקה של הודו לממלכת בלגיה.

== סקירה כללית ==
שגרירות הודו בבריסל נפתחה בשנת 1948. שגרירות בלגיה בניו דלהי נפתחה בשנת 1947. המתחם הנוכחי של השגרירות, שנבנה בשנת 1984, הוא פלא אדריכלי שתוכנן על ידי סטיש גוג'ראל.

<ref></ref>הודו ובלגיה חולקות את הערך המשותף של "דמוקרטיה, פלורליזם ושלטון החוק" ובלגיה תמכה במדינות ה- G4. <ref></ref> סגן ראש ממשלת בלגיה סטיבן ואנאקר אמר כי "לאט אבל בטוח" הודו מקבלת את "המקום הראוי לה בממשל העולמי". הוא שב והדגיש כי בלגיה אישרה "באופן חד משמעי" את תמיכתה בהצעתה של הודו למושב קבוע במועצת הביטחון של האו"ם. <ref></ref>

== סחר דו-צדדי ==
[[ראש ממשלת הודו נרנדרה מודי עם ראש ממשלת בלגיה שארל מישל, בריסל, 2016]]
להודו ובלגיה קשרי מסחר חזקים, כאשר הודו היא היבואנית השנייה בגודלה והיצואנית החמישית בגודלה למוצרים בלגיים. <ref></ref> בשנת 2008 דיברה ממשלת הודו כיצד בלגיה והודו הן "שותפות בעולם גלובלי". <ref></ref> בנובמבר 2017 ביקרו בהודו שבעה ימים המלך פיליפ והמלכה מתילדה מבלגיה. <ref></ref>

באנטוורפן יש הרבה סוחרי יהלומים הודים מגוג'ראט ומראג'סטאן.

פתיחת קונסוליית הכבוד הבלגית באחמדאבאד הפכה את בלגיה למדינה הראשונה שעשתה זאת במרכז השירותים הפיננסיים הבינלאומי הראשון בהודו (IFSC). 

== נציגויות דיפלומטיות ==
שגרירות בלגיה ב Shantipath, Chanakyapuri, [[ניו דלהי]]
* בלגיה מחזיקה בהודו שגרירות בניו דלהי ו-4 קונסוליות במומבאי, צ'נאי, קולקטה ואחמדאבאד. <ref></ref>

* הודו מחזיקה בבלגיה שגרירות בבריסל <ref></ref> וקונסוליות כבוד באנטוורפן (בלגיה) ובקפלן (לוקסמבורג) <ref></ref>

== קישורים חיצוניים ==

== הערות שוליים ==